Antonio Vivaldi

Antonio Lucio Vivaldi (Venezia, 1678ko martxoaren 4a - Viena, 1741eko uztailaren 28a) musikagilea eta biolin-jotzailea izan zen. Musika barrokoaren erakusle nabarmenenetakoa da.

Bizitza 
 
Venezian jaio zen, eta biolin-jotzailea zuen aita. Etxean ikasi zuen, eta, halaxe, biolina zuen musika tresnarik gustukoena.

Teologia ikasi zuen, eta 25 urterekin apaiztu zen. Ilegorria zenez, “abade kaskagorri” esaten zioten ikasleek.

Biriketako gaitz batek jo zuen, eta horregatik apaizgo-zereginak arindu zizkioten. Hala, musikarako beka bat eduki zuen. La Pieta izeneko umezurtz-etxe batean aritu zen abade, baina hango arduradunek laster proposatu zioten musika irakasteko. Vivaldik arrakasta handia lortu zuen jarduera horretan. Han ikasi behar zuten neskatoak gogoz zaletu ziren musikarekin, Vivaldi irakasleari esker. Bisita egunetan kontzertuak antolatzen zituen Vivaldik, eta neskatoek oso ongi jotzen zituzten maisuaren beraren konposizioak. Ikasleentzat atonduriko lanak 600 baino gehiago dira. Vivaldik 700 obra baino gehiago konposatu zituen hainbat instrumentutarako; horien artean, 400 kontzertu baino gehiago biolinerako eta 46 opera. Kontzertu horien artean ospetsuenetarikoa da "Lau urtaroak".

Haren izen ona eta fama Herbehereetaraino hedatu zen bere garaian bertan. Amsterdametik deitu zioten behin baino gehiagotan bere sorkuntzak eskain zitzan.

Lanak 

Operak idatzi zituen gehienbat, eta oso harrera ona izan zuten orduko zaleen artean.

Operak

Musika instrumentala

Opera sakroa

Ikus, gainera 
 Barrokoa
 Musika klasikoa

Kanpo estekak 

Antonio Vivaldi
Musika klasikoko musikagileak
Barrokoko musikagileak
Italiako musikagileak
Veneziarrak
XVII. mendeko musikagileak
XVIII. mendeko musikagileak
Kapera-maisuak